AROLAN ALUEEN JATKORAKENTAMINEN

 URAKKAOHJELMA

Sisällys

[1. TIETOJA RAKENNUSHANKKEESTA 4](#_Toc476734435)

[1.1. Rakennuttaja / tilaaja 4](#_Toc476734436)

[1.2. Rakennuskohde 4](#_Toc476734437)

[1.3. Suunnittelu 4](#_Toc476734438)

[2. URAKKAMUOTO JA SUORITUSVASUUN LAAJUUS 4](#_Toc476734439)

[2.1. Urakkamuoto 4](#_Toc476734440)

[2.2. Arvonlisävero 4](#_Toc476734441)

[2.3. Maksuperuste 4](#_Toc476734442)

[2.4. Urakkasuhteet 4](#_Toc476734443)

[3. URAKOITSIJAN SUORITUSVELVOLLISUUS 5](#_Toc476734444)

[3.1. Pääsuoritusvelvollisuus (YSE 1§) 5](#_Toc476734445)

[3.1.1. Urakkaan kuuluvat työt, hankinnat ja urakkarajat (YSE 1 §) 5](#_Toc476734446)

[3.1.2. Muita urakkaan kuuluvia ohjeita ja määräyksiä 5](#_Toc476734447)

[3.2. Sivuvelvollisuudet 6](#_Toc476734448)

[3.2.1. Urakoitsijan työnantaja-asemasta ja tilaajavastuulaista johtuvat velvollisuudet (YSE 2 §) 6](#_Toc476734449)

[3.3. Työmaapalvelut 7](#_Toc476734450)

[3.4. Työmaan johtovelvollisuudet 7](#_Toc476734451)

[4. TYÖN TOTEUTUS JA YHTEISTOIMINTA 7](#_Toc476734452)

[4.1. Tilaajan suoritusvelvollisuus 7](#_Toc476734453)

[4.2. Muu verkostorakentaminen 7](#_Toc476734454)

[5. URAKASSA NOUDATETTAVAT ASIAKIRJAT 7](#_Toc476734455)

[5.1. Sopimusasiakirjat 7](#_Toc476734456)

[5.2. Määrälaskenta 8](#_Toc476734457)

[5.3. Sopimusasiakirjojen julkisuus 9](#_Toc476734458)

[6. URAKKA-AIKA 9](#_Toc476734459)

[6.1. Suoritusaika 9](#_Toc476734460)

[6.1.1. Töiden aloitus ja suorittaminen 9](#_Toc476734461)

[6.1.2. Töiden valmistuminen 9](#_Toc476734462)

[6.2. Viivästyssakko 9](#_Toc476734463)

[7. VAKUUDET JA VAKUUTUKSET 9](#_Toc476734464)

[7.1. Urakoitsijan vakuudet 9](#_Toc476734465)

[7.1.1. Rakennusajan vakuus 9](#_Toc476734466)

[7.1.2. Takuuaika ja takuuajan vakuus 10](#_Toc476734467)

[7.2. Tilaajan vakuudet 10](#_Toc476734468)

[(YSE 37 §) 10](#_Toc476734469)

[7.3. Vakuutukset 10](#_Toc476734470)

[7.3.1. Rakennuskohteen vakuuttaminen 10](#_Toc476734471)

[8. TILAAJAN MAKSUVELVOLLISUUS 10](#_Toc476734472)

[8.1. Urakkahinnan maksaminen 10](#_Toc476734473)

[8.1.1. Maksuerätaulukko 10](#_Toc476734474)

[8.1.2. Ennakko 11](#_Toc476734475)

[8.2. Hintasidonnaisuudet 11](#_Toc476734476)

[8.3. Laskujen maksuaika 11](#_Toc476734477)

[9. ORGANISAATIOT 11](#_Toc476734478)

[9.1. Rakennuttajan / tilaajan edustajat 11](#_Toc476734479)

[9.2. Rakennuttajan / tilaajan edustajat työkohteessa 11](#_Toc476734480)

[9.3. Urakoitsijan organisaatio/edustajat 11](#_Toc476734481)

[10. YHTEISET TOIMITUKSET 12](#_Toc476734482)

[10.1. Katselmukset 12](#_Toc476734483)

[10.2. Työmaakokoukset 12](#_Toc476734484)

[10.3. Työmaapäiväkirja 12](#_Toc476734485)

[10.4. Vastaanottotarkastus 12](#_Toc476734486)

[10.5. Takuutarkastus 12](#_Toc476734487)

[11. LAADUNVARMISTUS 12](#_Toc476734488)

[11.1. Tilaajan laadunvarmistus 12](#_Toc476734489)

[11.2. Urakoitsijan laadunvarmistus / sakot 13](#_Toc476734490)

[12. RIITAISUUKSIEN RATKAISEMINEN 15](#_Toc476734491)

[13. MUUT SOPIMUSASIAT / ERITYISIÄ MÄÄRÄYKSIÄ 15](#_Toc476734492)

[13.1. Irrotettavat ainekset ja purkujäte 15](#_Toc476734493)

[13.2. Ongelmajätteet 15](#_Toc476734494)

[13.3. Työvoimamääräykset 16](#_Toc476734495)

[13.4. Suojakypärän käyttö 16](#_Toc476734496)

[13.5. Ilmoitukset lääninverovirastolle 16](#_Toc476734497)

1. TiETOJA RAKENNUSHANKKEESTA

1.1. Rakennuttaja / tilaaja

Tilaajat / Rakennuttajat ovat Orimattilan kaupungin yhdyskuntatekniikka ja Orimattilan Vesi Oy

1.2. Rakennuskohde

Urakan kohteena on Orimattilan kaupungin Arolassa sijaitsevan Metsärinteentien plv 140-340 m, Marjametsänkaaren plv 0-85 m ja Metsätähdenkuja plv 0-25 m katu- ja kunnallistekniikan rakentaminen kevytliikenneväylineen sekä näihin liittyvien hulevesilinjojen rakentaminen jäljempänä esitettävässä laajuudessa.

1.3. Suunnittelu

Suunnitelmat ovat laatineet Pöyry Finland Oy, Kymenlaakson sähköverkko Oy ja ELTEL Networks Oy.

2. URAKKAMUOTO JA SUORITUSVASUUN LAAJUUS

2.1. Urakkamuoto

Urakka on kokonaishintaurakka

2.2. Arvonlisävero

Tässä urakassa noudatetaan Orimattilan kaupungin yhdyskuntatekniikan osaston osalta käännettyä arvonlisäverovelvollisuutta. Orimattilan Vesi Oy ei sitä vastoin kuulu käännetyn arvonlisäverovelvollisuuden piiriin, joten Orimattilan Vesi Oy:lle tulee toimittaa arvonlisäverolliset laskut.

2.3. Maksuperuste

Maksuperusteena on urakkasopimuksen perusteella määräytyvä kokonaishinta.

Suunnitelmamuutoksista johtuvien määrien muutokset sovitaan kirjallisesti ja ne maksetaan ja/tai hyvitetään tarjouksen liitteenä annettavan yksikköhintaluettelon mukaisesti.

Muutostöiden yksikköhintojen tulee vastata rakennushankkeen työselostusten ja piirustusten mukaisesti ko. rakennusvaiheessa suoritettavaa työtä. Yksikköhintoihin on sisällytettävä nimikkeen mukainen työ täysin valmiina yleiskuluineen.

2.4. Urakkasuhteet

Urakoitsija toimii tässä urakassa pääurakoitsijana. Urakoitsija voi antaa osan töistä tilaajien hyväksymille aliurakoitsijoille.

3. URAKOITSIJAN SUORITUSVELVOLLISUUS

3.1. Pääsuoritusvelvollisuus (YSE 1§)

3.1.1. Urakkaan kuuluvat työt, hankinnat ja urakkarajat (YSE 1 §)

Urakka sisältää kaikkien tarjouspyyntöasiakirjojen edellyttämässä laajuudessa rakennustyöt aputöineen ja tilapäisjärjestelyin sekä materiaalihankinnat siten, että työn lopputulos, rakenteet, niiden osat ja käytetyt rakennusaineet täyttävät asetetut vaatimukset (esim. oltava CE-merkittyjä).

**Urakka sisältää:**

**Katu- ja hulevesirakentaminen:**

* Metsärinteentien plv 140 - 340 m, Marjametsänkaaren plv 0 – 85 m ja Metsätähdenkuja plv 0 – 25 m rakentaminen kevytliikenneväylineen suunnitelmapiirustusten ja työselitysten mukaisesti.
* Kaikki materiaalihankinnat.
* Edellä mainituille katu- ja puistoalueille suunnitelmissa rakennettavaksi osoitetut hulevesiviemärit ja kuivatusrakenteet liitoksineen olemassa olevaan verkostoon sekä tonttihaarat.
* Kaapelisuojaputkien **2 kpl rinnakkain**: ulkovalaistuksen suojaputket ja suojaputket (varaus, joka ei näy suunnitelmissa), maadoituskuparijohdon ja betonisten valaisinjalkojen asentaminen edellä mainituille katualueille kaivuu- ja täyttötöineen sekä tarvittavine suoja/täyttömateriaalein. Tarkemittaukset kuuluvat myös urakkaan. ELTEL Networks Oy toimittaa materiaalit työmaalle kasalle.
* Katurakentamisen osalta urakkarajana on 1-vaiheen yläpinta, jonka ylin kerros (50mm) tehdään KaM 0-16 murskeella.
* Asemapiirustuksien osoittamat viheralueet ko. katuosuuksilla siten, että ylin kasvukerros jätetään rakentamatta.
* Urakkaan ei kuulu asfaltointityöt eikä reunakivityöt.
* Hulevesirakentamiseen liittyvät umpikansistot kadulla jätetään tasoon kantavan kerroksen yläpinta – 50mm
* Urakkaan kuuluu suunnitelman mukaisten liikennemerkkien ja kadunnimikylttien hankinnat ja asentamiset.

**Vesihuoltorakentaminen**

* Edellä mainituille katuosuuksille sijoitettavat vesi- ja jätevesiviemärilinjat liitoksineen olemassa olevaan verkostoon sekä tonttihaarat ja vesiposti.
* Materiaalihankinnat (huomioitava Orimattilan Vesi Oy:n työkohtaisen työselostuksen kohdan ”Yleistä” vaatimukset)
* Vesihuoltorakentamiseen liittyvät kansistot kadulla jätetään tasoon kantavan kerroksen yläpinta – 50mm

3.1.2. Muita urakkaan kuuluvia ohjeita ja määräyksiä

Urakkaan kuuluu louhintatöihin liittyvien katselmusten, suunnitelmien ja tärinämittausten suorittaminen, vahinkoilmoitusten ja –valitusten käsittely ja raportointi, yhteydenpito viranomaisiin ja tiedottaminen (viranomaiset, liikenne, asukkaat, kiinteistöt yms.)

Raskailla työkoneilla liikkuminen sekä maa-aineksien läjitys/varastointi tonteille on ehdottomasti kielletty, tämä on otettava huomioon työaluesuunnitelmassa.

Vesihuollon ja hulevesiviemäreiden lopputäytössä ei hyväksytä louheen käyttöä.

Urakoitsijan on käytettävä CE-merkittyä kiviainesta.

Lähin ylijäämämaiden sijoituspaikka on Salolan maankaatopaikka. Salolan maankaatopaikka sijaitsee Olympiavoittajantien päässä. Maankaatopaikkamaksua ei peritä. Maankaatopaikalle saa tuoda ainoastaan puhtaita maa- ja kiviaineksia. Esim. kantoja ei vastaanoteta.

Työmaalta urakka-alueen ulkopuolella oleville väylille kulkeutuvan lian

siivous (harjaus ja pesu) kuuluu urakkaan.

3.2. Sivuvelvollisuudet

YSE 2 § mukaisesti oman urakan osalta

3.2.1. Urakoitsijan työnantaja-asemasta ja tilaajavastuulaista johtuvat velvollisuudet (YSE 2 §)

Laki tilaajan selvitysvelvollisuudesta ja vastuusta ulkopuolista työvoimaa käytettäessä eli niin sanottu tilaajavastuulaki edistää tasavertaista kilpailua ja työehtojen noudattamista. Lain mukaan tilaajan tulee pyytää selvitys lakisääteisten velvoitteiden noudattamisesta ja sovellettavista työehdoista.

Urakoitsijan on liitettävä tarjoukseensa lakiin tilaajan selvitysvelvollisuudesta ja vastuusta ulkopuolista työvoimaa käytettäessä 22.12.2006/1233 perustuvat seuraavat asiakirjat:

1. selvitys siitä, että palveluntuottaja on merkitty ennakkoperintälain (1118/1996) mukaiseen ennakkoperintärekisteriin ja työnantajarekisteriin sekä arvonlisäverolain (1501/1993) mukaiseen arvonlisäverovelvollisten rekisteriin
2. kaupparekisteriote
3. todistus verojen maksamisesta tai verovelkatodistus tai selvitys siitä, että verovelkaa koskeva maksusuunnitelma on tehty
4. todistukset eläkevakuutuksien ottamisesta ja eläkevakuutusmaksujen suorittamisesta tai selvitys siitä, että erääntyneitä eläkevakuutusmaksuja koskevat maksusopimukset on tehty
5. selvitys työhön sovellettavasta työehtosopimuksesta tai keskeisistä työehdoista
6. todistus tapaturmavakuutuksesta
7. selvitys työterveyshuollon järjestämisestä.

Muuna luotettavana selvityksenä pidetään mm. Rakentamisen laatu RALA ry:n

myöntämää voimassaolevaa pätevyystodistusta tai Tilaajavastuu.fi -raporttia.

Tiedot, todistukset ja selvitykset eivät saa olla kolmea kuukautta vanhempia.

Urakoitsijan tulee vaatia aliurakoitsijoilta ja näiden alihankkijoilta vastaavat selvitykset, kuin siltä itseltään vaaditaan. Määräys tästä on sisällytettävä aliurakoita ja -hankintoja koskeviin tarjouspyyntöihin ja sopimuksiin.

Rakennuttajalla ja urakoitsijalla on tilaajana oikeus kieltäytyä hyväksymästä sellainen urakoitsija, aliurakoitsija tai näiden alihankkija, joka ei ole toimittanut vaadittua selvitystä.

Jos vuokratun työntekijän työnantajana tai alihankintasopimuksen sopimus-puolena toimii ulkomainen yritys, yrityksen on toimitettava 1 momentissa tarkoitetut vastaavat tiedot yrityksen sijoittautumismaan lainsäädännön mukaisella rekisteriotteella tai vastaavalla todistuksella tai muulla yleisesti hyväksytyllä tavalla. Rakennuttajalle toimitetaan alkuperäiset asiakirjat tai niiden kopiot sekä niiden suomenkieliset käännökset.

Urakoitsijan/ päätoteuttajan on huolehdittava siitä, että kaikilla työmaalla työskentelevillä henkilöillä on työturvallisuuslain 52 a § mukainen valokuvalla varustettu henkilökortti. Pääurakoitsijan on pidettävä luetteloa työmaalla työskentelevistä henkilöistä.

3.3. Työmaapalvelut

Urakoitsija vastaa itse työmaapalveluista.

3.4. Työmaan johtovelvollisuudet

Urakoitsija toimii tässä urakassa pääurakoitsijana ja lainsäädännön tarkoittamana päätoteuttajana.

Urakoitsijalla tulee olla työkohteessa vastaava työnjohtaja tai tilapäisesti hänen (tilaajan ennalta hyväksymä) varahenkilö.

4. TYÖN TOTEUTUS JA YHTEISTOIMINTA

4.1. Tilaajan suoritusvelvollisuus

Tilaaja suorittaa rakennuskohteessa urakka-aikana seuraavia töitä:

* hankkii rakentamisen edellyttämät putkien ja muiden laitteistojen sijoitusluvat.

4.2. Muu verkostorakentaminen

Urakka-alueella suoritetaan johtorakentajien toimesta sähkö- ja telekaapeleiden sekä suojaputkien ja jakokaappien asennusta katurunkotyön yhteydessä.

Urakoitsijan on varauduttava yhteensovittamaan työt ja tekemään osan kadun rakennuskerroksista em. töiden jälkeen.

5. URAKASSA NOUDATETTAVAT ASIAKIRJAT

5.1. Sopimusasiakirjat

(YSE 13 §)

Sopimus ja työmaan asiointikieli on suomi.

Sopimusasiakirjat ja niiden keskinäinen pätevyysjärjestys on seuraava:

A Kaupalliset asiakirjat

1. urakkasopimus
2. urakkasopimus- ja urakkaneuvottelupöytäkirja
3. tarjouspyyntö ja ennen tarjouksen antamista annetut kirjalliset lisäselvitykset (poislukien alustavat määräluettelot)
4. urakkaohjelma ja turvallisuusasiakirja
5. yleiset sopimusehdot, YSE 1998
6. tarjous
7. lisä- ja muutostöiden yksikköhintaluettelo
8. maksuerätaulukko
9. tilaajan laatima louhinnan määrämittausohje
10. infraRYL 2010 Rakennusosa- ja hankenimistö, Määrämittausohje

B Tekniset asiakirjat

1. Orimattilan Vesi Oy:n työkohtainen työselostus 10.3.2017
2. rakennussuunnitelmat ja työselostus Pöyry Finland Oy
3. Infrarakentamisen yleiset laatuvaatimukset, InfraRYL 2010 kaikkine osineen
4. Maahan ja veteen asennettavat kestomuoviputket, RIL 77–2005

5.2. Määrälaskenta

Kohteesta ei ole tehty määrälaskentaa. Tarjoajan on itse tehtävä tarvitsemansa määrälaskenta urakkatarjousta laadittaessa.

Tilaaja ei vastaa urakka-alueelta saatavien leikkausmassojen käyttökelpoisuudesta rakenteisiin.

Kohteesta ei ole tehty tarkkaa maaperätutkimusta. Alue on pääosin rakentamatonta melko kivistä kangasmaastoa. Pohjatutkimusten perusteella jotkin kairaukset Metsärinteentien keskivaiheilla sekä Metsätähdenkujalla ovat päättyneet kiveen tai lohkareeseen vesihuoltorakenteiden kaivusyvyyden yläpuolella. Näiden tietojen perusteella voidaan olettaa, että kaivusyvyydellä voi joissakin kohdin esiintyä jonkin verran kalliota. Varsinaista kalliokartoitusta kohteessa ei ole tehty.

Kairaustulokset on esitetty pituusleikkauksissa ja paalukohtaisissa poikkileikkauksissa.

Sitovana määränä tässä urakassa käytetään louhinnassa400 m2tr / m3ktr (sis. kuormauksen ja kuljetuksen).

* Kalliokanaalit ja läjitys tai kaatopaikka ≥ 1 m, 100 m3ktr
* Kalliokanaalit läjitys tai kaatopaikka < 1 m, 100 m2tr
* Kallioavoleikkaus, syvyys < 1,0 m, 100 m2tr
* Kallioavoleikkaus, syvyys > 1,0 m, 100 m3ktr

Urakoitsija mittaa louhinnan toteutuneet määrät. Sidotun ja mitatun louhintamäärien erotus hyvitetään tai laskutetaan yksikköhintojen mukaisesti, huomioiden vastaavasti mahdollisesti muuttuvat maankaivuumäärät. Louhinnan määrälaskenta tehdään rakennuttajan louhinnan määrälaskentaohjetta noudattaen.

5.3. Sopimusasiakirjojen julkisuus

Tähän hankintaan ja sitä koskeviin asiakirjoihin sovelletaan yleisten asiakirjojen julkisuutta koskevia ja kuntalain säännöksiä.

6. URAKKA-AIKA

6.1. Suoritusaika

Urakka-aika alkaa 16.5.2017 ja päättyy 14.7.2017.

6.1.1. Töiden aloitus ja suorittaminen

Työt tulee pyrkiä tekemään tilaajan normaalin työajan puitteissa. Erikseen sovittaessa voi urakoitsija tehdä töitä normaalista työajasta poiketen.

6.1.2. Töiden valmistuminen

Urakan on oltava valmis 14.7.2017 mennessä.

6.2. Viivästyssakko

Viivästyssakko on kultakin työpäivältä, jonka urakka myöhästyy urakkasopimuksessa mainitusta valmistumisesta 0,5 % arvonlisäverottomasta urakkahinnasta (poikkeus YSE 18 §).

Viivästyssakko lasketaan urakan valmistumisen osalta enintään 50 työpäivältä. Työn viivästyessä enemmän mitä viivästyssakoista on määrätty, urakoitsija vastaa välittömistä ja välillisistä vahingoista aiheutuneista kustannuksista rakennuttajalle/ tilaajalle.

7. VAKUUDET JA VAKUUTUKSET

7.1. Urakoitsijan vakuudet

7.1.1. Rakennusajan vakuus

(YSE36 §)

Urakoitsijan tulee antaa yleisten sopimusehtojen mukaisesti rakennusaikaiseksi vakuudeksi 10 % arvonlisäverottomasta urakkasopimuksen mukaisesta urakkahinnasta. Rakennusajan vakuuden tulee olla voimassa kolme kuukautta yli urakka-ajan ja sen on oltava vaadittaessa maksettava ns. ”first demand” -vakuus. Rakennusaikaisen vakuuden tulee kattaa myös mahdolliset lisätyöt

Rakennusaikainen vakuus palautetaan urakoitsijalle heti, kun valvoja on tarkastanut ja hyväksynyt hankekansion, työntulos on kokonaisuudessaan otettu vastaan, vastaanottotarkastuspöytäkirja on allekirjoitettu ja takuuajan vakuus on asetettu. Lisäksi mahdolliset korvaukset tulee olla suoritettu kolmansille osapuolille, joille rakennuttaja saattaa joutua vastuuseen sekä rakennuttajan esittämät urakkasopimukseen perustuvat vaatimukset on hoidettu tai erillinen vakuus niiden vastineeksi on asetettu.

Vakuuden on katettava kaikki pääurakoitsijan ja aliurakoitsijoiden työt sekä hankinnat kokonaisuudessaan.

7.1.2. Takuuaika ja takuuajan vakuus

(YSE 29 § ja 36 §)

Takuuaika on kaksi vuotta. Takuuajan vakuus on 5 % arvonlisäverottomasta lopullisesta urakkahinnasta ja sen tulee olla voimassa kolme kuukautta yli takuuajan. Takuuajan vakuuden on oltava vaadittaessa maksettava ns. ”first demand” -vakuus.

Takuuajan vakuuden palautuksen ehtona on, että urakoitsija on huolehtinut takuuaikana ja takuutarkastuksessa ilmenneiden virheiden ja puutteiden korjauksesta. Mahdolliset korvaukset tulee olla suoritettu kolmansille osapuolille, joille rakennuttaja saattaa joutua vastuuseen sekä kun rakennuttajan esittämät urakkasopimukseen perustuvat vaatimukset on suoritettu tai erillinen vakuus niiden selvittämiseksi ja suorittamiseksi on asetettu.

Vakuuden on katettava kaikki pääurakoitsijan ja aliurakoitsijoiden suoritukset, työt ja hankinnat kokonaisuudessaan.

7.2. Tilaajan vakuudet

(YSE 37 §)

Maksuvelvollisuutensa täyttämisestä tilaaja ei esitä selvitystä eikä aseta vakuutta (poikkeus YSE 37 §).

7.3. Vakuutukset

(YSE 38 §)

7.3.1. Rakennuskohteen vakuuttaminen

YSE:n mukaisesti.

8. TILAAJAN MAKSUVELVOLLISUUS

8.1. Urakkahinnan maksaminen

(YSE 40 §)

Urakoitsija laatii ennen töiden aloittamista työn edistymisen mukaisen maksuerätaulukon, jonka valvoja tarkastaa. Urakasta pitää olla tehtynä 10 % ennen kuin ensimmäinen maksuerä voidaan maksaa ja tämä on huomioitava maksuerätaulukkoa laadittaessa.

8.1.1. Maksuerätaulukko

Urakoitsija laatii urakkasopimukseen työn edistymisen mukaisen maksuerätaulukon. Maksuerätaulukkoon varataan erillinen 5 % maksuerä hyväksytysti suoritettuja laatuaineistoa varten. Maksuerätaulukon viimeisen maksuerän tulee olla vähintään 10 % maksuosuuksien kokonaishinnasta.

8.1.2. Ennakko

Ennakkomaksua ei suoriteta.

8.2. Hintasidonnaisuudet

(YSE 48 §)

Urakkahintaa ei sidota indeksiin.

8.3. Laskujen maksuaika

Laskujen maksuaika on 21 vrk siitä, kun maksukelpoinen lasku on esitetty tilaajalle.

9. ORGANISAATIOT

9.1. Rakennuttajan / tilaajan edustajat

Orimattilan Vesi Oy:

Jami Junkkari ja Mikko Paajanen

Orimattilan kaupunki:

Seppo Määttä ja Janne Komulainen

Yllämainitut rakennuttajan edustajat ovat oikeutettuja antamaan rakennussuunnitelmien muuttamista koskevia päätöksiä.

9.2. Rakennuttajan / tilaajan edustajat työkohteessa

Urakan valvojana toimii vesihuoltorakentamisen osalta Jami Junkkari. Hänen varallaan on Janne Komulainen.

Urakan valvojana toimii katu- ja hulevesirakentamisen osalta Janne Komulainen. Hänen varallaan on Seppo Määttä.

VNa 205/2009 5 §:n mukaisena työturvallisuuskoordinaattorina toimii Seppo Määttä ja hänen varallaan Janne Komulainen.

9.3. Urakoitsijan organisaatio/edustajat

(YSE 56 §)

Urakoitsijaa pyydetään tarjouksessaan ilmoittamaan, ketkä ovat tähän työhön ehdotettavat urakoitsijan edustaja ja vastaava työnjohtaja sekä tarvittaessa heidän varamiehensä. Työnjohtajalla on oltava asiaan kuuluva ja rakennuttajan hyväksymä tekninen koulutus sekä riittävä kokemus. Työmaan tulee olla vastuullisen työnjohtajan päivittäisessä seurannassa. Putken asennustöitä tekevillä henkilöillä on oltava riittävä ammattitaito työn suorittamiseen.

Rakennuttaja pidättää itselleen oikeuden hyväksyä tai hylätä urakoitsijan esittämän työnjohdon ja hänen sijaisensa.

10. YHTEISET TOIMITUKSET

10.1. Katselmukset

Rakennuttajan luovuttamat työalueet täsmennetään yhteisessä katselmuksessa.

10.2. Työmaakokoukset

(YSE 66 § )

Ennen työn aloitusta pidetään aloituskokous, jonka työn valvoja kutsuu koolle. Työmaakokouksia pidetään tarvittaessa.

10.3. Työmaapäiväkirja

(YSE 75 §)

Urakoitsijan tulee pitää päivittäistä työmaapäiväkirjaa, jonka urakan valvoja säännöllisesti kuittaa tarkistetuksi.

10.4. Vastaanottotarkastus

(YSE 71 §)

Vastaanottotarkastuksessa tarkastetaan täyttääkö työ urakkasopimuksen, piirustusten ja työselostuksen vaatimukset. Työt on tehtävä hyväksytysti ennen vastaanottotarkastusta. Hule- ja jätevesiviemärit on oltava puhtaita TV-kuvauksia suoritettaessa.

10.5. Takuutarkastus

(YSE 74 §)

Takuuajan puolivälissä pidetään tarvittaessa tilaajan pyynnöstä välitarkastus. Välitarkastukseen nähden noudatetaan soveltuvin osin takuutarkastuksesta annettuja määräyksiä. Jos takuuaikana ilmenee puutteita tai vaurioita, on urakoitsijalla näyttövelvollisuus siitä, että ne ovat aiheutuneet muusta, kuin urakoitsijan toiminnasta. Ennen takuutarkastusta urakoitsija tekee hule- ja jätevesiviemäreiden TV-kuvaukset rakennetuille osuuksille.

Hyväksytysti suoritettujen takuukorjauksien osalta takuuaikaa ja takuuajan vakuutta jatketaan kaksi (2) vuotta hyväksytysti suoritetusta korjausajankohdasta alkaen. Jatkettujen takuuajan takuutarkastukset suoritetaan, kuten takuutarkastukset.

11. LAADUNVARMISTUS

11.1. Tilaajan laadunvarmistus

(YSE 9 §)

Tilaaja suorittaa urakan aikana laadunvalvontakokeita tarpeen mukaan. Tilaajan suorittamat kokeet ja mittaukset eivät vähennä eivätkä korvaa urakoitsijan laadunvalvontaa.

11.2. Urakoitsijan laadunvarmistus / sakot

(YSE 10 §)

Urakoitsijan tulee ennen työn aloitusta laatia työkohtainen laatusuunnitelma, jonka valvoja tarkastaa ja hyväksyy.

Urakoitsijan on pidettävä työmaalla kaikista työvaiheista aina ajan tasalla olevaa kelpoisuusasiakirjaa, joka on esitettävä valvojalle pyynnöstä.

Laatupoikkeamista määrätään seuraavat sanktiot. Sakot ovat suuruudeltaan kiinteitä (alv 0 %) ja ne määräytyvät seuraavasti:

| Sakon perusteena oleva poikkeama | Urakkakohtaiset samasta laiminlyönnistä annettavat sakot |
| --- | --- |
| 1. kertaeuroa | 2. kertaeuroa | Seuraavat kerrat, euroa |
| 1. Laatusuunnitelman vastainen toiminta ja ympäristöasioihin liittyvät laiminlyönnit, esim. töiden suorittaminen ilman laatusuunnitelman mukaista työvaihekohtaista työ- ja laatusuunnitelmaa. | 1 000 | 2 000  | 5 000  |
| 2. Tilaajan tekemän pistokokeen perusteella havaittu laadunalitus, jota ei ole osoitettu urakoitsijan laatupoikkeamaraportissa | 2 000  | 5 000  | 5 000  |
| 3. Urakoitsijan laatusuunnitelman mukaisessa asiakirjassa (esim. laaturaportissa tai päiväkirjoissa) todennettavasti on kirjattu tosiasioita vastaamattomia tietoja  | 5 % urakkahinnasta, enintään 10.000 ja urakoitsijan edustajan vaihto | 5 % urakkahinnasta, enintään 10.000 ja urakoitsijan edustajan vaihto | 5 % urakkahinnasta, enintään 10.000 ja urakoitsijan edustajan vaihto |
| 4. Liikenteenhoitoon, työnaikaisista liikennejärjestelyistä tiedottamiseen tai työturvallisuuteen ym. liittyvät puutteet tai laiminlyönnit mm. | 1 000  | 2 500  | 5 000  |
| * toiminta ilman tai vastoin hyväksyttyä liikenteenohjaussuunnitelmaa / Tilaajan lupaa
* katutyömaasta varoittavien merkkien puuttuminen
* hyväksyttyä varoitus- / suojavaatetusta ei käytetä. Esim. Työskentely ilman suojakypärää
* kaivannot suojaamatta hyväksytyllä tavalla
* putoamissuojauksen puuttuminen ym. VNA 205/2009 asetuksen mukaiset turvallisuuteen liittyvät laiminlyönnit
* Räjäytystöitä tehdään ohjeiden vastaisesti
* suoritettavaan työhön nähden riittämätön pätevyys
* Kadun (työmaan osalla) liikenteellä olevan osan pintakunto puutteellinen
 |  |  |  |
| 5. Työn suorittaminen urakkasopimuksen mukaisen sallitun työajan ulkopuolella ilman tilaajan lupaa.  | 1 000 | 2 500  | 5 000  |
| 6. Mikäli vastaanotto- tai jälkitarkastuksia joudutaan urakoitsijan töiden keskeneräisyyden vuoksi pitämään enemmän kuin kaksi, tullaan jokaisesta ylimääräisestä tarkastuksesta urakoitsijalta perimään 5 000 euroa sakkoa. | - | - | 5 000 |

Sakko vähennetään seuraavasta maksuun tulevasta maksuerästä.

Urakoitsija luovuttaa viimeistään yhtä (1) viikkoa ennen vastaanottotarkastusta tilaajan tarkastettavaksi ja hyväksyttäväksi hankekansion, joka sisältää kaikki dokumentit laadunvalvonnasta. Hankekansioita tarvitaan kaksi eli molemmille tilaajille omansa.

Laadunvarmistus tehdään InfraRYL:in ja sen osien, rakennustapaselostuksen sekä työkohtaisen työselostuksen ja siinä mainittujen yleisten laatuvaatimusten mukaisesti. Urakoitsija kokoaa tilaajalle hankekansion. Hankekansioon liitetään yllämainittujen suunnitelmien lisäksi vähintään seuraavat tarkastetut dokumentit ja tiedot:

* laatusuunnitelmat ja raportointi sen toteutumisesta
* itselle luovutuksen pöytäkirja
* selvitys mahdollisista poikkeamista, syy tähän ja tehdyt korjaustoimenpiteet
* materiaalitiedot ja koetulokset
* työmaapäiväkirjat
* painekokeiden pöytäkirjat
* käyttöveden kelpoisuustodistukset
* tarkekartoitukset muistitikulla vesihuolto TrimbleNIS-ohjelmistoon sopivassa muodossa (xci-tiedosto) ja Lahti Aqua Oy:n koodistolla; tarkekuvan on vastattava sisällöltään ja ulko-asultaan suunnitelmakuvaa.Hulevesi tarkekartoitukset Tekla Gis-xcity ja DWG muodossa.
* hule- ja jätevesiviemäreiden TV-kuvaukset ja tulkinnat Vesi- ja viemärilaitosyhdistyksen ohjeen (2005) mukaisesti DVD-levyllä, jotka ovat yhteensopivia TrimbleNIS- verkkotietojärjestelmän kanssa (tarkemmat tiedot Orimattilan Vesi Oy:n työkohtaisesta työselostuksesta).
* Kaapelisuojaputkien tarkekartoitukset Tekla Gis-xcity ja DWG muodossa.
* edellisestä ohjeesta poiketen; putkienmuodonmuutokset InfraRYL 2010 31100.4.1.3 ja 31200.4.1.3 mukaan. Jos kuvauksissa ilmenee aihetta epäillä, että putkeen on syntynyt muodonmuutoksia, joissa putken halkaisija on jossain suunnassa haitallisesti pienentynyt, niin silloin tehdään InfraRYL 2010 kohdan 31200.5.1.5 mukainen tarkastus (sylinterin vetotesti)
* työaikaiset digikuvat muistitikulla
* työmaan turvallisuuden toteutuman viikkoraportit
* louhintaan liittyvät pöytäkirjat (mm. katselmusten pöytäkirjat)

Laatudokumentointiin kuuluvan hankekansion sisällysluettelo on toimitettava tarkastettavaksi/hyväksyttäväksi viimeistään aloituskokoukseen.

12. RIITAISUUKSIEN RATKAISEMINEN

(YSE 92 §)

Riita-asiat, joista sopijapuolet eivät voi keskenään sopia, ratkaistaan Päijät-Hämeen käräjäoikeudessa.

13. MUUT SOPIMUSASIAT / ERITYISIÄ MÄÄRÄYKSIÄ

13.1. Irrotettavat ainekset ja purkujäte

(YSE 53 §)

Urakka-alueelta irrotettavista urakkasuorituksessa tarpeettomista maa-, kiviaineksista huo-lehtiminen käsittelymaksuineen ja kuljetuksineen kuuluu urakoitsijalle.

13.2. Ongelmajätteet

(YSE 53 §, kohta 3)

Työn aikana syntyvät ongelmajätteet on urakoitsija velvollinen kustannuksellaan kuljettamaan asianmukaiseen jätteidenkäsittelypisteeseen.

13.3. Työvoimamääräykset

(YSE 58 §)

Vesihuollon asennustyöhön osallistuvilla henkilöillä on oltava voimassaoleva vesityökortti.

Hitsaustyön suorittajalla on oltava kunnallisteknisten putkien tai muovisten maakaasuputkien hitsauspätevyystodistus. Ennen asennustöiden aloittamista urakoitsijan on esitettävä tilaajalle asennus- ja hitsaustöihin osallistuvien henkilöiden pätevyydet. Urakan työnjohtajalla tulee olla voimassa oleva Tieturva II –koulutus ja muilla työmaalla työskentelevillä voimassa oleva Tieturva I –koulutus.

Vuokratyövoimaa käytettäessä on vuokrattavasta yhtiöstä annettava vastaavat tiedot kuin aliurakoitsijoistakin (myös suomennokset ko. asiakirjoista). Työmaakieli on suomi.

13.4. Suojakypärän käyttö

Kaikkien henkilöiden (työntekijät/aliurakoitsijat) on käytettävä standardin EN 397 mukaista suojakypärää ja turvajalkineita liikuttaessa työmaalla. Tilaaja voi poistaa työmaalta henkilön joka ei noudata annettuja työsuojeluohjeita. Tilaaja voi tarvittaessa keskeyttää työmaan, ellei annettuja työsuojeluohjeita noudateta.

13.5. Ilmoitukset lääninverovirastolle

Tilaaja pidättää itsellään oikeuden ilmoittaa läänin verovirastolle urakkasopimuksen tehneiden urakoitsijoiden nimet ja urakkasummat.

Orimattilan kaupunki 15.3.2017

Seppo Määttä

teknisen palvelukeskuksen johtaja